**Direcția Generală Planul Național de Redresare și Reziliență**

Nr. înreg.: **DGPNRR/68423/09.05.2023**

**REFERAT DE APROBARE**

**privind modificarea** **anexei la Ordinul ministrului mediului, apelor și pădurilor   
nr. 2523/2022 privind aprobarea Ghidului specific – Condiții de accesare a fondurilor europene aferente** **Planului național de redresare și reziliență în cadrul apelului de proiecte PNRR/2022/C3/S/I.1.C, pentru subinvestiția I.1.c. „Centre integrate de colectare separată prin aport voluntar destinate aglomerarilor urbane”, componenta 3. Managementul deșeurilor**

Ministerul Mediului, Apelor și Pădurilor gestionează, în calitate de coordonator de reforme și/sau investiții pentru Planul național de redresare și reziliență (PNRR), următoarele componente:

* Componenta 1 - Managementul apei
* Componenta 2 - Păduri și protecția biodiversității
* Componenta 3 - Managementul deșeurilor
* Componenta 7 - Transformarea digitală

Componenta C3 „Managementul deșeurilor”din cadrul Planului național de redresare și reziliență face parte din Pilonul I. Tranziția verde.

Obiectivul general al acestei componente reprezintă accelerarea procesului de extindere și modernizare a sistemelor de gestionare a deșeurilor în România, cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economia circulară.

Managementul deșeurilor vizează îmbunătățirea implementării colectării separate, controlului și monitorizării parametrilor de calitate a mediului. În acest sens, obiectivul specific al componentei C3 „Managementul deșeurilor”îl reprezintă „dezvoltarea unui management al deșeurilor eficient, prin suplimentarea capacităților de colectare separată, pregătire pentru reutilizarea și valorificare a deșeurilor în vederea continuării procesului de conformare cu prevederile directivelor specifice și a tranziției la economia circulară.

Componenta 3 „Managementul deșeurilor” include Investiția I1. "Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune" are ca obiectiv dezvoltarea și modernizarea sistemelor de management integrat al deșeurilor și infrastructura de gestionare a deșeurilor publice la nivel de județ sau la nivel de orașe/comune.

Implementarea acestei Investiții include, printre altele, și înființarea de centre de colectare separată (subinvestiția I1.C). Pentru implementarea eficientă a activităților aferente investiției și pentru îndeplinirea obiectivelor generale și specifice ale acesteia a fost emis Ordinul ministrului mediului, apelor și pădurilor nr. 2523/2022 privind aprobarea Ghidului specific – Condiții de accesare a fondurilor europene aferente Planului național de redresare și reziliență în cadrul apelului de proiecte PNRR/2022/C3/S/I.1.C, pentru subinvestiția I.1.c. „Centre integrate de colectare separată prin aport voluntar destinate aglomerarilor urbane”, componenta 3. Managementul deșeurilor, publicat în Monitorul Oficial al României, Partea I, nr. 946 din 28 septembrie 2022.

Având în vedere faptul că până la data prezentei nu au fost semnate contractele de finanțare în cadrul subinvestiției I.1.C și luând în considerare termenul scurt impus beneficiarilor prin ghidul specific, anume până la 30.06.2023, de prezentare a anumitor documentații tehnice, în speță Proiectul Tehnic însoțit de autorizația de construire, considerăm oportună modificarea ghidului specific, în sensul prelungirii termenelor de prezentare a acestor documente, în vederea realizării investițiilor aferente Componentei C3 pentru apelul PNRR/2022/I/S/I1.C.

În același timp, pentru armonizarea prevederilor Ghidului specific - Condiții de accesare a fondurilor europene aferente Planului național de redresare și reziliență în cadrul apelului de proiecte PNRR/2022/C3/S/I.1.C, pentru subinvestiția I1.C. „Centre integrate de colectare separată prin aport voluntar destinate aglomerărilor urbane” cu termenele reglementate prin Legea contenciosului administrativ nr. 554/2004, cu modificările și completările ulterioare, se impune modificarea și completarea secțiunii 3.4 „Depunerea și soluționarea contestaților”.

Având în vedere cele de mai sus, vă transmitem alăturat, în vederea avizării și aprobării, proiectul de ordin privind modificarea anexei la Ordinul ministrului mediului, apelor și pădurilor nr. 2523/2022 privind aprobarea Ghidului specific - Condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C3/S/I.1.C, pentru subinvestiția I1.c „Centre integrate de colectare separată prin aport voluntar destinate aglomerărilor urbane”, componenta 3. Managementul deșeurilor.

**SECRETAR DE STAT**

**LÓRÁND ÁRPÁD FÜLÖP**

**p.DIRECTOR GENERAL**

**Director general adjunct**

**Luiza-Carmen MIȘ**

**Director   
 Direcția Programare, Evaluare și Contractare**

**Ionuț ZLOTA**

Avizat,

Laura DOBRE

Șef birou

Biroul Juridic și Soluționare Contestații

Întocmit:

Laura MATEI

Consilier juridic superior,

Biroul Juridic și Soluționare Contestații, DGPNRR